**TECHNICKÉ CENTRUM AUBEVOYE: 40 ROKOV VÁŠNE PRE AUTOMOBILY**

**Centre Technique d’Aubevoye (CTA), skryté v lesoch Normandie, je tajnou základňou Skupiny Renault. Zariadenie je dôverné a testuje všetky prototypy Skupiny Renault. Modely sa podrobujú skúškam odolnosti pred uvedením na trh. CTA funguje od roku 1982 a dnes oslavuje 40. výročie. Za celou generáciou pracovníčok a pracovníkov je tvrdá práca a úspechy, na ktoré môže byť každý zamestnanec hrdý.**

Keď smerujete do Gaillonu po ceste číslo 6015, všetko, čo vidíte okolo sú stromy. Až kým sa nedostanete k značke Centre Technique d’Aubevoye, nič nenasvedčuje tomu, že v blízkosti je základňa Skupiny Renault. Jedinečné technické centrum má nástroje na špičkovej úrovni a testuje rôzne druhy záťaží, ktorým čelia vozidlá pri používaní. Centrum je na 613 hektároch, má 35 tratí s dĺžkou 60 km, 42 testovacích lavíc, 2 aerodynamické tunely a 18 koróznych testovacích komôr.

Pre porovnanie, najdlhší okruh Formuly 1 má dnes 7,004 km. Trate v Aubevoye sú dlhé viac ako 60 km a napodobňujú typy ciest z celého sveta. Každá zákruta má svoju prezývku. Počnúc „crow’s foot“, keď sa trať rozdvojuje doľava a doprava a vyzerá ako vtáčia noha. Ďalšou m je „glove finger“, pretože vyzerá ako prst na rukavici. Najrýchlejšia zákruta na okruhu (na ktorej vodiči zdolávajú rýchlosť nad 200 km/h) vzdáva hold dvojnásobnému majstrovi sveta Formuly 1 z 50. rokov 20. storočia Albertovi Ascarimu. Dve zákruty dostali názov „Boucles des Biscornes“, podľa rovnomenných zákrut na pretekárskej dráhe Linas-Montlhéry. A nakoniec „exit bing-bang”. Táto 3,9 km dlhá trať sa používa na jemné doladenie podvozku. Je ideálna na celý rad testov: kalibrácia prednej a zadnej nápravy, kontrola životnosti bŕzd, celková spoľahlivosť či trakcia.

Ďalej sa prechádza do hlavných miest Európy. Stačí pritom sledovať značky do Ríma, Bruselu, Madridu alebo Londýna. Táto trať je dlhá niečo vyše 2 km a kopíruje jazdné podmienky v mestách vrátane semaforov, spomaľovačov a niekoľkých križovatiek. Môžete tak preskočiť z Ríma do Bruselu doslova
za pár sekúnd.

V centre je aj „speed ring“, kde môžu vodiči zrýchľovať až do 250 km/h, vrátane ostrých zákrut a robia sa tu všetky aerodynamické testy. Fun fact: 16 gigantických ventilátorov pozdĺž dráhy simuluje vietor
s rýchlosťou 14 až 72 km/h, aby sa kontrolovala stabilita každého modelu.

Aubevoye má aj strmé svahy, horské trate a off-roadové trasy na skúšanie 4x4 a ostatných modelov. Je tu viac ako 40 metrov stúpaní, niekoľko mostov, výmole a šikmé svahy, ktoré vám zaručia zimomriavky
z drsnej jazdy. Legenda hovorí, že na túto cestu sa nikdy nesmiete vydať sami.

Na reprodukciu všetkých druhov ciest a simuláciu poveternostných podmienok v každej krajine postavila CTA aj extrémne trate. Napríklad prachový tunel, ktorý napodobňuje podmienky v Argentíne. Pre krajiny, kde veľa prší, je určený 24 cm hlboký brod so 6 cm dierami. Modely musia vydržať otrasy v 30 cm hlbokej vode. Gigantická umelá mláka s rozmermi 3x3 metre sa postavila na kontrolu vozidiel aj po prekročení rýchlosti 80 km/h.

Ako prebiehali testy pred počítačmi a výpočtovým softvérom? Jean-Marc, odborník na testovacie metódy v Aubevoye odpovedá: *„Na výpočet rýchlosti a spotreby energie pred objavením počítačov sme použili plotre. Trik spočíval v tom, dať vodičovi rýchlostnú krivku, ktorú musí dodržiavať. Testovacie zariadenia sa neustále vyvíjali, aby spĺňali čoraz prísnejšie predpisy a technologický vývoj: hybridné, elektrické a vodíkové motory atď. V súčasnosti sa merajú stovky parametrov, aby sa analyzoval a optimalizoval výkon vozidla.“*

Za posledných 40 rokov sa veci zmenili a dnes sa meria všetko, aj ticho. Kontroluje sa kvalita akustiky
v priestore aj mimo neho, aby sa zákazníkom poskytol optimálny komfort.

Na záver prehliadky jedinečného centra uvádzame ďalšie fakty:

* Za každý strom, ktorý sa vyrúbal na stavbu trate a budov, sa zasadili tri ďalšie v areáli a mimo neho.
* CTA je obklopené veľkým lesom, preto má vlastné lesnícke oddelenie na údržbu lesa aj predaj dreva.
* Minulý rok bolo v zariadení recyklovaných 2 300 áut po dobe životnosti.
* V centre je vyše 14 km okruh ochrany.
* Nová testovacia lavica, jedinečná vo Francúzsku, meria spotrebu a znečistenie, poskytuje široký rozsah teplôt a simuluje slnečné žiarenie.

**Média kontakt:**

**Ivana Obadalová**

PR manažérka Renault Slovensko

0905 210 315

ivana.obadalova@renault.sk